รายงานสถานภาพของแม่ในโลก ขององค์กรการกุศลเพื่อเด็ก Save the Children
เนื่องในโอกาสวันแม่ในปีนี้ องค์กรการกุศลเพื่อเด็ก Save the Children มีรายงานเรื่องสถานภาพของแม่ในโลกออกมา ซึ่งนับเป็นรายงานประจำปีฉบับท
รายงานเรื่องสถานภาพของแม่ฉบับปี 2009นี้กล่าวว่า ช่วงอายุตั้งแต่แรกเกิดจนถึงวัย 5 ขวบ เป็นช่วงเวลาของการเติบโตและการเรียนรู้ที่สำคัญที่สุดของคนเราอะไรก็ตามที่เกิดขึ้น หรือไม่เกิดขึ้นในช่วงเวลานี้มีอิทธิพลเป็นอย่างยิ่งต่อการเติบโตตั้งแต่เด็กจนเป็นผู้ใหญ่ ด้วยเหตุนี้บทบาทของแม่จึงสำคัญมากต่อเด็ก อย่างที่ Judy Jerald ที่ปรึกษาอาวุโสของSave the Children กล่าวไว้ว่าไม่มีความสัมพันธ์อะไรที่สำคัญไปกว่าความสัมพันธ์ระหว่างแม่กับเด็ก และว่า ความสัมพันธ์ที่ว่านี้เป็นความสัมพันธ์แรกเริ่มและการเป็นหุ้นส่วนที่ดีที่สุดแม่จะต้องเรียนรู้วิธีให้การศึกษาแก่ลูก ซึ่งเป็นงานที่ Save the Children พยายามทำอยู่ทั่วโลกคือการช่วยให้แม่สนใจในสิ่งที่สามารถทำให้ลูกประสบความสำเร็จในโรงเรียนได้ และยิ่งแม่มีความรู้มากโอกาสที่ลูกจะมีสุขภาพดี และมีการ ศึกษาดีก็มีมากขึ้นไปด้วย รายงานฉบับนี้วิเคราะห์การเลี้ยงดูและการพัฒนาเด็กในช่วงอายุที่ว่านี้ตามประเทศต่างๆ158ประเทศทั่วโลก และระบุประเทศที่ดีที่สุดและที่ด้อยที่สุดสำหรับการเป็นแม่ ที่ดีที่สุดคือ สวีเดนในขณะที่ไนเจอร์ในทวีปแอฟริกาเป็นประเทศที่ด้วยที่สุดสำหรับการเป็นแม่ส่วนสหรัฐนั้นติดอยู่ในอันดับที่ 27 Pablo Stansbery ผู้อำนวยการอาวุโสของ Savethe Children อธิบายว่าที่สหรัฐไม่ติดอันดับสูงกว่าที่เป็นอยู่ส่วนหนึ่งเป็นเพราะไม่อนุญาตให้ผู้เป็นบิดามารดาสามารถลาพักงานโดยได้รับเงินเดือนบางส่วนได้หนึ่งปีเป็นอย่างน้อยเพื่อดูแลลูกและว่าสหรัฐยังไม่มีแผนระดับชาติที่ให้ความสำคัญสำหรับเด็กด้อยโอกาส รายงานฉบับนี้ระบุว่า 68%ของเด็กนักเรียนชั้นประถมปีที่ 4 ในอเมริกาไม่สามารถอ่านหนังสือได้สมตามชั้นเรียน นอกจากนี้ยังมีเด็กเป็นจำนวนมากที่เสี่ยงกับการเรียนไม่จบซึ่งสะท้อนถึงการขาดการดูแลและการสนับสนุนในช่วงเริ่มต้น รายงานเรื่องสถานภาพของแม่ในโลกขององค์กรการกุศลSavethe Children อ้างรายงานการวิจัยที่ระบุว่าการลงทุนให้กับเด็กในช่วงแรกเริ่มนั้น จะส่งผลให้สังคมเก็บเกี่ยวประโยชน์ได้สูงถึง17% ต่อปี ในด้านการเรียน ลดค่ารักษาพยาบาลทำให้แรงงานมีผลิตภาพสูง และลดอาชญากรรม Judy Jerald เสริมว่าแม้ประเทศที่ไม่ร่ำรวยเท่าอเมริกา อย่างเช่น คิวบา อาร์มีเนีย ไซปรัสและอาเซอร์ไบจัน ก็ยังเข้าใจประโยชน์ในเรื่องนี้และมีเจตนารมณ์ทางการเมืองที่จะลงทุนให้กับเด็กในประเทศของตน ส่วน Pablo Stansbery บอกส่งท้ายว่า อนาคตของมนุษยชาติจะเป็นอย่างไรนั้น ขึ้นอยู่กับว่าแม่สมัยนี้เลี้ยงลูกได้ดีแค่ไหน และเพื่อจะให้แม่ทำงานได้ดีจะต้องช่วยปรับปรุงความเป็นอยู่ของแม่และลูก โดยเรื่องแรกที่สำคัญ คือมุ่งเน้นในการดูแลสุขภาพของแม่และลูกเล็กต้องให้การฝึกสอนและความรู้เพื่อคนที่เป็นแม่และพ่อใหม่จะสามารถให้โอกาสที่จะประสบความสำเร็จแก่ลูกได้ทำอย่างไรจึงจะให้เด็กได้เข้าเรียน และเรียนจนจบได้นอกจากนี้ยังควรขยายโอกาสการเรียนให้กับเด็กที่ถูกผลกระทบจากโรคเอดส์ จากการสู้รบและจากภัยธรรมชาติด้วย